Қаноатшоҳи Қаротегинӣ

Қаноатшоҳи Қаротегинӣ (?, деҳаи Самсолиқ, Рашт — 1862, Бухоро) — сипаҳсолори тоҷик ва ходими дарбори хони Хӯқанд.

 Зиндагинома 
Қаноатшоҳи Қаротегинӣ баъди ишғол шудани мулкҳои Дарвоз ва Қаротегин (1813), навкари хони Хӯқанд — Умархон (1810-22) гардид. Ӯ дар муддати кӯтоҳ аз ҳисоби тоҷикони кӯҳистон (сокинони Қаротегин, Вахиё, Дарвоз, Кӯлоб ва Бадахшон) дастаи низомӣ ташкил дода, дар ишғоли ш-ҳои Тошканд, Хуҷанд, Ӯротеппа ва даштҳои қазоқнишин (минтақаи байни б. Арал то Ҳафтрӯд) ширкат кард. Баъдан ба поси хотири ин хидмат ҳокими мулкҳои Ҷиззах (1855-56), Туркистон (1856-57), Марғелон (1859), Тошканд (1860-62) таъйин гардид. Қаноатшоҳи Қаротегинӣ дар раванди лашкаркашии Руссия ба Осиёи Миёна ба лашкари Хӯқанд раҳбарӣ карда, дар набарди назди Узуг (1850) ва Ағач (1856) ғолиб омад. Дар натиҷаи хусумату сӯиқасди дарбориёни Хӯқанд ба ш. Бухоро фирор кард ва охиран соли 1862 бо амри амир Музаффар ба қатл маҳкум гардид.

 Эзоҳ 

 Адабиёт